Mesterskabet afgøres mellem 14 hold, der først mødes alle mødes ude og hjemme i et grundspil. De otte bedst placerede hold i grundspillet avancerer til slutspillet, hvor de otte hold fordeles i to puljer á fire hold, hvor man møder hver modstander én gang ude og én gang hjemme. Altså seks kampe i alt. Nr. 1 og 2 fra grundspillet starter slutspillet med to points. Nr. 3 og 4 starter med et enkelt point, mens de resterende hold starter uden points. Puljevinderne mødes i op til tre DM-finaler, mens 2'erne tilsvarende mødes i bronzekampe. Siden 2011/12-sæsonen er nr. 1-2 i hver pulje dog gået til semifinalerne. De to puljer opdeles med Nr. 1 - 4 - 5 og 8 i den ene og Nr. 2 - 3 - 6 og 7 i den anden. Det hold der slutter sidst i grundspillet rykker direkte ned i 1. division, og bliver erstattet af vinderen af denne liga. Holdene, der slutter som nr. 9, 10 og 11, går efter grundspillets afslutning på sommerferie, og skal ikke spille flere kampe. Nummer 12 og 13 i ligaen og de hold, der slutter som nr. 2 og 3 i 1. division, skal spille kvalifikationskampe om at få en plads i næste sæsons liga. Nr. 12 i 888ligaen spiller mod nr 3 i 1. division, mens nummer 13 i 888ligaen skal spille mod nummer 2 i 1. division. Der spilles bedst af to kampe, og der spilles efter europacup-reglerne. Vinderen af disse kampe forbliver i 888ligaen mens taberne skal spille 1. division den efterfølgende sæson.